Metalloproteaaside inhibiitorite ekspressiooni analüüs inimese kesknärvisüsteemis
Maatriks metalloproteaaside (MMP) süsteem omab suurt tähtsust erinevates kesknärvisüsteemi füsioloogilistes ja patoloogilistes protsessides. Maatriks metalloproteaaside koeinhibiitorid (TIMP) on MMP-de spetsiifilised inhibiitorid, mis osalevad MMP-de lokaalse aktiivsuse kontrollis. TIMP-de perekond koosneb neljast liikmest: TIMP-1, TIMP-2, TIMP-3 ja TIMP-4. Kõiki neid võib leida enamustest organismi kudedest ja kehavedelikest. Kuigi kõigil neljal TIMP-l on palju ühiseid jooni, on neil erinev struktuur, biokeemilised omadused ning ekspressioonimustrid, seetõttu arvatavasti ka in vivo erinev roll. Käesoleva töö eesmärk on luua süstemaatiline iseloomustus TIMP-1, -2, -3, -4 ekspressiooni kohta normaalses inimese kesknärvisüsteemis. Selleks hinnati TIMP-de ekspressiooni nii valgu kui ka RNA tasemel inimese kesknärvisüsteemi 11-s erinevas anatoomilises struktuuris, kasutades immuuno-histokeemilist analüüsi, in situ hübridisatsiooni, Western blot meetodit ning Q-PCR-i. Sellega saadi esmakordselt süsteemselt analüüsitud TIMP-de ekspressiooni kogu inimeses kesknärvisüsteemis, mis seniilmunud kirjanduse põhjal puudub
Networked Digital Library of Theses and Dissertations